***Tájékoztatás 7. osztályosok kötelező védőoltásáról***

**Tisztelt Szülők!**

Magyarországon minden 7. osztályos gyermek adott tanév szeptemberében és márciusában Hepatitis B elleni kötelező védőoltásban részesül az iskolában, az Iskola-Egészségügyi- Szolgálat szervezésében.

**Az oltóanyag neve** Engerix-B.

Az oltás fertőző májgyulladás ellen ad védettséget, mely elsősorban szexuális úton terjed. Minthogy a hepatitisz D, hepatitisz B fertőzés nélkül nem jelenik meg, várható, hogy a hepatitisz D is megelőzhető Engerix-B-vel végzett oltással. A védőoltás a legjobb védekezés ezekkel a betegségekkel szemben. Az oltóanyag egyetlen összetevője sem fertőző.

**Beadása** a felkar izomzatába történik. Oltási reakció általában nincs. Ritka esetekben előfordulhatnak mellékhatások.

Ezek a következők lehetnek:

- fájdalom vagy kellemetlen érzés a szúrás helyén,

- bőrpír vagy viszketés a szúrás helyén, az injekció helyének megkeményedése.

- enyhe hányinger, hányás, hasi fájdalom (csak nagyon ritkán);

- hőemelkedés, influenza-szerű tünetek, fáradtság, rossz közérzet;

- ízületi fájdalom, izomfájdalom;

- szédülés, fejfájás, zsibbadás.

Ha ezek a mellékhatások állandósulnak vagy komollyá válnak, jelezze kezelőorvosának!

**Oltás előtt a védőnő tájékoztatót küld a szülő részére, amelyen aláírásával igazolja az oltás tudomásulvételét. Ezen a dokumentumon szükséges jelezni, ha gyermeknek:**

* allergiája van,
* orvosi kezelés alatt áll (orvosi igazolás fénymásolatát kérjük csatolni);
* fennálló betegségét, gyógyszerszedését;
* amennyiben már részesült ebben az oltásban (igazolás szükséges);
* korábbi kóros oltási reakcióit,
* egyéb megjegyzését, kérését!

**Az oltás beadásának feltétele a szülői nyilatkozat és a gyermek-egészségügyi kiskönyv (oltási könyv) bemutatása!**

**Az oltás dokumentálása az oltási könyvbe történik!**